অহংকারহীন সেই মানুষটি সকল চাওয়া পাওয়ার উর্দ্ধে থেকে নিজেকে নিয়োজিত রেখেছেন গরীব দু:খী মানুষের কল্যানে। তিনি নিরবে সততার সহিত নিষ্টার সাথে কাজ করে যাচ্ছেন সর্বস্থরের মানুষের কাছে শিক্ষার আলো পৌছে দিতে। আব্দুর রশিদ লাল মিয়া যেকোন সময় সমাজের যেকোন প্রয়োজনে ছায়ার মত মানুষের পাশে থেকে মানুষের কল্যানে কাজ করতেই বেশি সাচ্ছন্ন বোধ করেন। তিনি একজন আমেরিকা প্রবাসী হয়েও এলাকার মানুষের প্রতি তার রয়েছে গভীর মমত্ববোধ। সমাজ সেবা যার জীবনের লক্ষ্য তিনি প্রবাসে থাকেন কি করে? তাইতো আমেরিকার বিলাসি জীবন তার কাছে অতিষ্ট লাগে। সেই বিলাসি জীবন যাপনকে ইতি জানিয়ে ছুটে আসেন নিজ মাতৃভুমির টানে, নিজ এলাকার মানুষের কাছে। সহজ সরল হৃদয়ের ব্যক্তিত্ব, সিলেট জেলা আইনজিবী সমিতির প্রবীন সদস্য, সাংবাদিক, রাজনৈতিক ব্যাক্তিত্ব, আমেরিকা প্রবাসী জনাব এডভোকেট মো:আব্দুর রশীদ লাল মিয়া ১৯৫১ ইংরেজী সনের ২৬ শে জানুয়ারী সিলেট জেলার বিশ্বনাথ উপজেলার খাজান্সী ইউনিয়নের জয়নগর (নোয়াপাডা) গ্রামের এক সম্ভ্রান্ত মুসলিম পরিবারে জন্মগ্রহন করেন ।